อารมณ์สบายในวันหยุด อยากทานมื้อกลางวันเบาๆ เลยมาจบที่นี่ค่ะ อย่างที่บอกคือทานเบาๆ เลยสั่งไม่มาก (อต่ทำไมอิ่มแทบจุกได้ล่ะเนี่ย -___-"

ก๋วยเตี๋ยวหลอดไส้กุ้ง มีปาท่องโก๋ห่อกุ้งไว้อีกทีในไส้ด้วย เคี้ยวไปกรอบๆ มันๆ นุ่มลิ้น อร่อยดีค่ะ เมนูนี้ ขอแนะนำ 

เผือกทอด กรอบ หอม มัน อร่อยค่ะ

ฮะเก๋ากุ้ง โรยหน้าไข่กุ้ง กุ้งสดดีค่ะ

ขลุ่ยปู ทานร้อนๆ กรอบๆมันๆ เคี้ยวเพลินๆ 

ขนมผักกาด ชื่อเป็นขนมแต่ไม่ใช่ขนมสักหน่อย ก็โอเคนะคะ ไม่รู้สึกว่าแป้งเยอะเกินไป 

ขนมจีบหน้าหอยเชลล์ ไม่รู้สึกว่าต่างจากขนมจีบทั่วไป (แต่เป็นทั่วไปที่อร่อยนะ ^^) 

ปิดท้ายด้วยของหวานคือสาคูแคนตาลูป ในวันที่อากาศร้อนๆ เย็นชื่นใจดีค่ะ

มื้อนี้ อารมณ์ทานเล่นๆ กัน 3 คน เพื่อนมาก่อนแอบสั่งไปแล้วหลายจาน เราเลยทานแค่นี้แหละ แต่ก็อิ่มนะคะ 


